ddrg/super_eurlex huggingface dataset:
Ilmoitus jäsenvaltioiden päätöksistä myöntää tai peruuttaa toimilupia lentoliikenteen harjoittajien toimiluvista annetun asetuksen (ETY) N:o 2407/92 13 artiklan 4 kohdan mukaisesti (ETA:n kannalta merkityksellinen teksti)



Virallinen lehti nro C 156 , 04/07/2003 s. 0003 - 0003



Ilmoitus jäsenvaltioiden päätöksistä myöntää tai peruuttaa toimilupia lentoliikenteen harjoittajien toimiluvista annetun asetuksen (ETY) N:o 2407/92 13 artiklan 4 kohdan mukaisesti(1)(2) (2003/C 156/03) (ETA:n kannalta merkityksellinen teksti) ITÄVALTA Myönnetyt toimiluvat Luokka A: Toimiluvat, joihin ei sovelleta asetuksen (ETY) N:o 2407/92 5 artiklan 7 kohdan a alakohdassa säädettyjä rajoituksia >TAULUKON PAIKKA> Luokka B: Toimiluvat, joihin sovelletaan asetuksen (ETY) N:o 2407/92 5 artiklan 7 kohdan a alakohdassa säädettyjä rajoituksia >TAULUKON PAIKKA> (1) EYVL L 240, 24.8.1992, s. 1. (2) Lähetetty Euroopan komissiolle ennen 30.6.2003.
Slovenian osallistumista yhteisön Media Plus- ja Media-koulutus-ohjelmiin koskevan yhteisymmärryspöytäkirjan tekeminen Slovenian kanssa



Virallinen lehti nro C 080 , 03/04/2003 s. 0014 - 0014



Slovenian osallistumista yhteisön Media Plus- ja Media-koulutus-ohjelmiin koskevan yhteisymmärryspöytäkirjan tekeminen Slovenian kanssa (2003/C 80/05) Euroopan komissio Euroopan yhteisön puolesta ja Slovenian tasavallan hallitus allekirjoittivat 25. maaliskuuta 2003 Slovenian tasavallan osallistumista yhteisön Media Plus- ja Media-koulutus-ohjelmiin koskevan yhteisymmärryspöytäkirjan. Yhteisymmärryspöytäkirjan englanninkielinen teksti kokonaisuudessaan on osoitteessa http://europa.eu.int/comm/avpolicy/media/enlarg_en.html
Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa annetun neuvoston asetuksen (EY) N:o 1348/2000 23 artiklan 1 kohtaan perustuvia jäsenvaltioiden ilmoituksia koskeva neljäs päivitys



Virallinen lehti nro C 136 , 11/06/2003 s. 0011 - 0011



Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa annetun neuvoston asetuksen (EY) N:o 1348/2000 23 artiklan 1 kohtaan perustuvia jäsenvaltioiden ilmoituksia(1) koskeva neljäs päivitys (2003/C 136/10) Luxemburg 1. Korvataan 14 artikla seuraavasti: "14 artikla Postitiedoksiannot Postitiedoksianto hyväksytään edellyttäen, että se tapahtuu kirjattuna kirjeenä vastaanottotodistusta vastaan ja että noudatetaan asetuksessa annettuja sääntöjä asiakirjojen kääntämisestä." 2. Korvataan 15 artikla seuraavasti: "15 artikla Suora tiedoksiantopyyntö Luxemburg ei vastusta 15 artiklassa säädettyä mahdollisuutta vastavuoroisesti toimivien jäsenvaltioiden kohdalla, koska vastaanottavan valtion haastemies ei ole vastuussa asianomaisen hänelle suoraan toimittaman asiakirjan muodon tai sisällön oikeellisuudesta, vaan ainoastaan niistä tiedoksiantamiseen liittyvistä muodollisuuksista, joita hän hoitaa vastaanottavassa valtiossa." (1) EYVL C 151, 22.5.2001, s. 4. Tiedonanto sellaisena kuin se on viimeksi muutettuna: EYVL C 13, 17.1.2002, s. 2.
Sellaisen pyynnön julkaiseminen, joka koskee asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti



Virallinen lehti nro C 110 , 08/05/2003 s. 0020 - 0021



Sellaisen pyynnön julkaiseminen, joka koskee asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti (2003/C 110/07) Julkaiseminen antaa kyseisen asetuksen 7 artiklassa tarkoitetun oikeuden esittää väite. Väite pyyntöä vastaan on toimitettava jäsenvaltion toimivaltaisen viranomaisen välityksellä kuuden kuukauden kuluessa julkaisemispäivästä. Koska kyseessä on suuri muutos, se on julkaistava saman asetuksen 6 artiklan 2 kohdan mukaisesti. NEUVOSTON ASETUS (ETY) N:o 2081/92 ERITELMÄN MUUTTAMISTA KOSKEVA PYYNTÖ: 9 ARTIKLA 1. Rekisteröity nimitys: I.G.P. Espárrago de Navarra 2. Jäsenvaltion toimivaltainen viranomainen Subdirección General de Denominaciones de Calidad y Relaciones Interprofesionales y Contractuales. Dirección General de Alimentación, Ministerio de Agricultura, Pesca y Alimentación Paseo Infanta Isabel, 1 E - 28071 Madrid 3. Haetut muutokset - Eritelmän kohdat [square ] Nimi >PIC FILE= "C_2003110FI.002002.TIF"> Kuvaus >PIC FILE= "C_2003110FI.002002.TIF"> Maantieteellinen alue [square ] Alkuperätodisteet [square ] Tuotantomenetelmä [square ] Merkintä [square ] Kansalliset vaatimukset - Muutokset Kuvaus Lisätään hyväksytyiksi lajikkeiksi seuraavat: Dariana, Grolim, Steline ja Thielim. Perutaan seuraavien lajikkeiden hyväksyntä: Blanco del País, Cito, Darbonne 2, 3 ja 4. Viljelmillä saa olla enintään 20 prosenttia muita kuin hyväksyttyjä lajikkeita. Maantieteellinen alue Lisätään Aragonian autonomisen alueen paikkakuntia koskevaan luetteloon seuraavat: Biota, Boquiñeni, Luceni, Remolinos, Sádaba, Sos del Rey Católico, Uncastillo. Lisätään Navarran autonomisen hallintoalueen paikkakuntia koskevaan luetteloon seuraavat: Améscoa Baja, Ansoáin, Aoiz-Agoitz, Aranguren, Belascoáin, Berrioplano, Burlada, Castillo-Nuevo, Ciriza, Cizur, Echarri, Echáuri-Etxauri, Egüés, Elorz, Ezcabarte, Ezprogui, Galar, Guesálaz, Huarte, Ibargoiti, Iza, Izagaondoa, Juslapeña, Lana, Leache, Leoz, Lezáun, Lizoáin, Lónguida, Monreal, Noáin, Olóriz, Olza, Orisoain, Pamplona-Iruña, Romanzado, Salinas de Oro, Tiebas-Muruarte de Reta, Unciti, Unzué, Urraúl Bajo, Urroz, Vidaurreta, Zabalza, Zizur. EY N:o: ES/00098/94.01.24. Täydellisen asiakirjan vastaanottopäivä: 14. marraskuuta 2002.
EY:n perustamissopimuksen 87 ja 88 artiklan mukaisen valtiontuen hyväksyminen - Tapaukset, joita komissio ei vastusta



Virallinen lehti nro C 119 , 21/05/2003 s. 0008 - 0008



EY:n perustamissopimuksen 87 ja 88 artiklan mukaisen valtiontuen hyväksyminen Tapaukset, joita komissio ei vastusta (2003/C 119/06) Päätöksen tekopäivä: 2.4.2003 Jäsenvaltio: Ranska Tuen numero: N 729/02 Nimike: Kaakkois-Ranskan tulvista kärsineille viljelijoille maksettavat tuet Tarkoitus: Syyskuun 2002 tulvista kärsineille maataloustuottajille maksettavat korvaukset Talousarvio: 131,5 miljoonaa euroa Tuen intensiteetti tai määrä: Enimmillään 100 % kustannuksista Kesto: Vaihtelee Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/ secretariat_general/sgb/state_aids Päätöksen tekopäivä: 8.4.2003 Jäsenvaltio: Tanska Tuen numero: N 472/02 Nimike: Tuotantomaasta maksettavan veron pysyvä enimmäismäärä Tarkoitus: Omistajien tuotantomaasta eli viljely-, puutarha-, hedelmätarha-, taimitarha- ja metsämaasta maksamalle verolle asetetaan 1,2 prosentin enimmäismäärä Oikeusperusta: Lov nr. 372 af 6. juni 2002 om ændring af lov om beskatning til kommunerne af faste ejendomme Talousarvio: Hieman alle 150 miljoonaa Tanskan kruunua (20,2 miljoonaa euroa) vuosittain Tuen intensiteetti tai määrä: Enimmäismäärän perusteella syntyy keskimäärin 55 Tanskan kruunun suuruinen vähennys hehtaarilta Kesto: Pysyvä Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/ secretariat_general/sgb/state_aids
Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto - Tietylle säännölliselle lentoliikenteelle Portugalissa asetettujen julkisen palvelun velvoitteiden muuttaminen (ETA:n kannalta merkityksellinen teksti)



Virallinen lehti nro C 075 , 27/03/2003 s. 0003 - 0003



Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto Tietylle säännölliselle lentoliikenteelle Portugalissa asetettujen julkisen palvelun velvoitteiden muuttaminen (2003/C 75/03) (ETA:n kannalta merkityksellinen teksti) 1. Portugalin hallitus on päättänyt 26 päivänä syyskuuta 2001 annetun komission tiedonannon (2001/C 271/03) mukaisesti tarkistaa hinnoittelua seuraavilla säännöllisen lentoliikenteen reiteillä, joilla on muutettu julkisen palvelun velvoitetta: - Lissabon / Ponta Delgada / Lissabon - Lissabon/Terceira/Lissabon - Lissabon/Horta/Lissabon - Funchal / Ponta Delgada / Funchal - Porto / Ponta Delgada / Porto. 2. Hinnat Hinnastoon on kuuluttava a) turistiluokan rajoitukseton viitehinta, joka on i) Lissabonin sekä Ponta Delgadan, Hortan ja Terceiran välillä 332 euroa edestakaiselta lennolta; ii) Porton ja Ponta Delgadan välillä 332 euroa edestakaiselta lennolta; iii) Funchalin ja Ponta Delgadan välillä 236 euroa edestakaiselta lennolta; b) valikoima kysynnästä riippuvia erikoishintoja, joille voidaan asettaa erilaisia ehtoja (esimerkiksi ekskursiohinta) ja joihin on kuuluttava vähintään yksi Pex-hinta seuraavasti: i) 209 euroa edestakaiselta lennolta mantereen ja Azorien välillä; ii) 153 euroa edestakaiselta lennolta Funchalin ja Azorien välillä; c) alennushintoja Azorien autonomisen alueen asukkaille ja opiskelijoille, joiden koti- tai opiskelupaikka sijaitsee Azorien autonomisella alueella ja jotka vastaavasti joko opiskelevat tai asuvat muualla Portugalin alueella. Nämä hinnat ovat i) 174 euron asukashinta edestakaiselta lennolta Azorien ja mantereen välisillä reiteillä; ii) 135 euron opiskelijahinta edestakaiselta lennolta Azorien ja mantereen välisillä reiteillä; iii) 95 euron opiskelijahinta edestakaiselta lennolta Ponta Delgadan ja Funchalin välisellä reitillä; d) seuraavat rahtihinnat mantereen ja Azorien autonomisen alueen sekä Funchalin ja Azorien autonomisen alueen välisillä reiteillä: >TAULUKON PAIKKA> 3. Tämä tiedonanto tulee voimaan 1. huhtikuuta 2003.
Täydentävien julkisen palvelun velvoitteiden asettaminen säännöllisessä lentoliikenteessä Ranskan (emämaa) kaikkien lentoasemien sekä Guadeloupen, Guayanan, Martiniquen ja Réunionin välillä (ETA:n kannalta merkityksellinen teksti)



Virallinen lehti nro C 069 , 22/03/2003 s. 0002 - 0002



Täydentävien julkisen palvelun velvoitteiden asettaminen säännöllisessä lentoliikenteessä Ranskan (emämaa) kaikkien lentoasemien sekä Guadeloupen, Guayanan, Martiniquen ja Réunionin välillä (2003/C 69/02) (ETA:n kannalta merkityksellinen teksti) 1. Ranska on päättänyt täydentää Ranskan (emämaa) kaikkien lentoasemien sekä Guadeloupen, Guayanan, Martiniquen ja Réunionin välistä säännöllistä lentoliikennettä koskevia julkisen palvelun velvoitteita, jotka on julkaistu yhteisön sisäisen lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti 9. elokuuta 1997 Euroopan yhteisöjen virallisessa lehdessä C 243 (viite 97/C 243/02). 2. Edellä mainitussa Euroopan yhteisöjen virallisessa lehdessä julkaistujen julkisen palvelun velvoitteiden lisäksi on tarjottava Pariisin (Orly) lentokentän ja kunkin Ranskan merentakaisen departementin välillä palveluja, joiden vähimmäiskapasiteetin on oltava kahtena peräkkäisenä liikennekautena seuraava: - 1100000 paikkaa Guadeloupen reitillä, - 183000 paikkaa Guayanan reitillä, - 1000000 paikkaa Martiniquen reitillä, - 660000 paikkaa Réunionin reitillä. Pariisin (Orly) lentoasemalla on varattu lähtö- ja saapumisaikoja Pariisin (Orly) ja näiden neljän merentakaisen departementin välistä säännöllistä lentoliikennettä varten lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annetun neuvoston asetuksen (ETY) N:o 95/93 9 artiklan mukaisesti. Reiteistä kiinnostuneet lentoliikenteenharjoittajat saavat yksityiskohtaiset tiedot lähtö- ja saapumisajoista Pariisin lentoasemien koordinaattorilta. 3. Muutetaan tiedonannossa 97/C 243/02 ilmoitettu osoite seuraavasti: Direction générale de l'aviation civile Direction des transports aériens 50, rue Henry-Farman F - 75720 Paris Cedex 15
Ilmoitus tiettyjen polkumyynnin vastaisten toimenpiteiden ja tiettyjen tasoitustoimenpiteiden voimassaolon päättymisestä



Virallinen lehti nro C 040 , 19/02/2003 s. 0011 - 0011



Ilmoitus tiettyjen polkumyynnin vastaisten toimenpiteiden ja tiettyjen tasoitustoimenpiteiden voimassaolon päättymisestä (2003/C 40/06) Koska polkumyynnin vastaisten toimenpiteiden ja tasoitustoimenpiteiden voimassaolon lähestyvästä päättymisestä on julkaistu(1) ilmoitus, jonka johdosta ei ole vastaanotettu uudelleentarkastelua koskevaa pyyntöä, komissio ilmoittaa, että jäljempänä mainitut polkumyynnin vastaiset toimenpiteet ja tasoitustoimenpiteet päättyvät lähiaikoina. Tämä tiedoksianto julkaistaan muista kuin Euroopan yhteisön jäsenvaltioista polkumyynnillä tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(2) 11 artiklan 2 kohdan mukaisesti ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(3) 18 artiklan 4 kohdan mukaisesti. >TAULUKON PAIKKA> (1) EYVL C 120, 23.5.2002, s. 2. (2) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1). (3) EYVL L 288, 21.10.1997, s. 1, asetus sellaisena kuin se on viimeksi muutettuna asetuksella (EY) N:o 1973/2002 (EYVL L 305, 7.11.2002, s. 4).
Ilmoitus tiettyjen tasoitustoimenpiteiden voimassaolon lähestyvästä päättymisestä



Virallinen lehti nro C 008 , 14/01/2003 s. 0002 - 0002



Ilmoitus tiettyjen tasoitustoimenpiteiden voimassaolon lähestyvästä päättymisestä (2003/C 8/02) 1. Komissio ilmoittaa, että ellei uudelleentarkastelua aloiteta seuraavan menettelyn mukaisesti, jäljempänä mainitut tasoitustoimenpiteet lakkaavat olemasta voimassa jäljempänä olevassa taulukossa mainittuna päivänä muista kuin Euroopan yhteisön jäsenvaltioista polkumyynnillä tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(1) 18 artiklan 4 kohdan mukaisesti. 2. Menettely Yhteisön tuottajat voivat jättää kirjallisesti uudelleentarkastelua koskevan pyynnön. Tämän pyynnön on sisällettävä riittävät todisteet siitä, että toimenpiteiden poistaminen johtaisi todennäköisesti tuen ja vahingon jatkumiseen tai toistumiseen. Jos komissio päättää tarkastella mainittuja toimenpiteitä uudelleen, tuojille, viejille, viejämaan edustajille ja yhteisön tuottajille annetaan mahdollisuus täsmentää uudelleentarkastelua koskevassa pyynnössä esitettyjä asioita, kiistää ne tai esittää kantansa niistä. 3. Määräaika Yhteisön tuottajat voivat jättää kirjallisesti uudelleentarkastelua koskevan pyynnön Euroopan komissiolle, kauppapolitiikan pääosasto (yksikkö B-1), J-79 5/16, B-1049 Bryssel(2), milloin tahansa tämän ilmoituksen julkaisemisen jälkeen mutta kuitenkin viimeistään kolme kuukautta ennen jäljempänä olevassa taulukossa mainittua päivämäärää. 4. Tämä ilmoitus julkaistaan 6 päivänä lokakuuta 1997 annetun asetuksen (EY) N:o 2026/97 18 artiklan 4 kohdan mukaisesti. >TAULUKON PAIKKA> (1) EYVL L 288, 21.10.1997, s. 1, asetus sellaisena kuin se on viimeksi muutettuna asetuksella (EY) N:o 1973/2002 (EYVL L 305, 7.11.2002, s. 4). (2) Teleksi COMEU B 21877; faksi (32-2) 295 65 05.
Neuvoston direktiivin 89/106/ETY täytäntöönpanoon liittyvä komission tiedonanto (ETA:n kannalta merkityksellinen teksti)



Virallinen lehti nro C 320 , 20/12/2002 s. 0005 - 0005



Neuvoston direktiivin 89/106/ETY täytäntöönpanoon liittyvä komission tiedonanto (2002/C 320/05) (ETA:n kannalta merkityksellinen teksti) (Direktiivin soveltamisalaan kuuluvien yhdenmukaistettujen standardien nimet ja viitenumerot) >TAULUKON PAIKKA> HUOMAUTUS: Tietoja standardien saatavuudesta saa Euroopan ja kansallisilta standardointielimiltä. Tietoja eurooppalaisen teknisen hyväksynnän suuntaviivojen saatavuudesta saa EOTAlta tai sen jäseniltä. Viitteiden julkaiseminen Euroopan yhteisöjen virallisessa lehdessä ei merkitse, että yhdenmukaistetut tekniset eritelmät ovat saatavissa kaikilla yhteisön kielillä. Muita yhdenmukaistettuja teknisiä eritelmiä, jotka liittyvät rakennusalan tuotteita koskevaan direktiiviin, on julkaistu Euroopan yhteisöjen virallisen lehden aiemmissa numeroissa. Täydellinen päivitetty luettelo on Internetissä Europa-palvelimella seuraavassa osoitteessa: http://europa.eu.int/comm/ enterprise/construction/internal/ specdef/speclists.htm
Yhdistyneen kuningaskunnan tekemä muutos julkisen palvelun velvoitteeseen Glasgow'n ja Barran välisessä säännöllisessä lentoliikenteessä (ETA:n kannalta merkityksellinen teksti)



Virallinen lehti nro C 310 , 13/12/2002 s. 0019 - 0019



Yhdistyneen kuningaskunnan tekemä muutos julkisen palvelun velvoitteeseen Glasgow'n ja Barran välisessä säännöllisessä lentoliikenteessä (2002/C 310/08) (ETA:n kannalta merkityksellinen teksti) 1. Yhdistynyt kuningaskunta on päättänyt edelleen muuttaa säännöllistä lentoliikennettä Glasgow'n ja Barran välisellä reitillä koskevaa julkisen palvelun velvoitetta, joka on julkaistu 21. joulukuuta 1996 ilmestyneessä Euroopan yhteisöjen virallisessa lehdessä C 387 sivulla 6 ja jota koskevat muutokset on julkaistu 8. joulukuuta 1999 ilmestyneessä Euroopan yhteisöjen virallisessa lehdessä C 355 sivulla 4 yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti. 2. Muutettu julkisen palvelun velvoite on seuraava: - Vähimmäisvuoroväli: Yksi meno- ja paluulento päivässä paitsi sunnuntaisin Glasgow'n ja Barran välillä. - Kapasiteetti: Käytettävien ilma-alusten kapasiteetin on oltava vähintään - 12 matkustajapaikkaa Glasgow'sta Barraan ja 15 matkustajapaikkaa Barrasta Glasgow'hun (maanantaista perjantaihin) ja - 10 matkustajapaikkaa Glasgow'sta Barraan ja 15 matkustajapaikkaa Barrasta Glasgow'hun (lauantaisin). (Nykyinen lentoliikenteen harjoittaja varaa kaksi matkustajapaikkaa postilaitokselle kaikilla menoreiteillä. Tämä edellyttää kuitenkin erillisiä sopimusjärjestelyjä.) - Ilma-alustyyppi: Käytettävien ilma-alusten on voitava laskeutua Barran kiitoradalle, joka sijaitsee Traigh Mhorin hiekkarannalla. - Lipunhinnat: Yhdensuuntaisen lipun hinta saa olla enintään 101 Englannin puntaa (ilman lentomatkustajaveroa). Reitin enimmäishintaa voidaan korottaa Yhdistyneen kuningaskunnan kuluttajahintaindeksin (kaikki kohdat) tai tämän indeksin seuraajan mukaisesti kerran vuodessa, sen jälkeen kun Skotlannin aluehallituksen ministerit ovat antaneet siihen kirjallisesti luvan. Hintoihin ei saa tehdä muita muutoksia ilman Skotlannin aluehallituksen ministereiden etukäteen antamaa kirjallista lupaa. Kummankin reitin uudesta enimmäishinnasta on ilmoitettava Yhdistyneen kuningaskunnan siviili-ilmailuviranomaiselle. Uudet enimmäishinnat eivät tule voimaan ennen kuin Euroopan komissio on julkaissut ne Euroopan yhteisöjen virallisessa lehdessä.
Amerikan yhdysvalloista peräisin olevan etanoliamiinin yhteisöön suuntautuvassa tuonnissa voimassa oleva polkumyyntitulli: yrityksen, johon sovelletaan yksilöllistä polkumyyntitullia, nimen muuttaminen



Virallinen lehti nro C 306 , 10/12/2002 s. 0002 - 0002



Amerikan yhdysvalloista peräisin olevan etanoliamiinin yhteisöön suuntautuvassa tuonnissa voimassa oleva polkumyyntitulli: yrityksen, johon sovelletaan yksilöllistä polkumyyntitullia, nimen muuttaminen (2002/C 306/02) Amerikan yhdysvalloista peräisin olevan etanoliamiinin tuontiin sovelletaan neuvoston asetuksella (EY) N:o 1603/2000(1) säädettyä lopullista polkumyyntitullia. Yhdysvaltoihin sijoittautunutta yritystä The Dow Chemical Company, jonka etanoliamiinin vientiin yhteisöön sovelletaan edellä mainitulla asetuksella säädettyä yksilöllistä polkumyyntitullia 69,40 euroa tonnilta, on ilmoittanut komissiolle, että se on muuttanut nimensä Ineos LLC:ksi. Yritys on pyytänyt komissiota vahvistamaan, että nimenmuutos ei vaikuta yrityksen oikeuteen hyötyä siitä yksilöllisestä tullista, jota yritykseen sovellettiin sen aikaisemmalla nimellä Dow Chemical Company. Komissio on tutkinut toimitetut tiedot, jotka osoittavat, että nimenmuutos ei millään tavalla vaikuta etanoliamiinin valmistukseen, myyntiin ja vientiin liittyviin yrityksen toimintoihin. Tästä syystä komissio päättelee, että nimenmuutoksella ei ole minkäänlaista vaikutusta neuvoston asetuksen (EY) N:o 1603/2000 päätelmiin. Koska olosuhteet eivät ole muuttuneet oleellisesti, viittauksen yritykseen Dow Chemical Company on katsottava asetuksen (EY) N:o 1603/2000 1 artiklan 2 kohdassa tarkoittavan myös yritystä Ineos LLC, 21225A Louisiana Highway 1, PO Box 718, Plaquemine, Louisiana 70765-0718, USA. Taric-lisäkoodi A145, joka aikaisemmin koski yritystä Dow Chemical Company, koskee myös yritystä Ineos LLC. (1) EYVL L 185, 25.7.2000, s. 1.
Komission ilmoitus rautatieyritysten toimiluvista (ETA:n kannalta merkityksellinen teksti)



Virallinen lehti nro C 293 , 28/11/2002 s. 0003 - 0003



Komission ilmoitus rautatieyritysten toimiluvista (2002/C 293/03) (ETA:n kannalta merkityksellinen teksti) Rautatieyritysten toimiluvista 19 päivänä kesäkuuta 1995 annetun neuvoston direktiivin 95/18/EY 11 artiklan 8 kohdan mukaan komission on tiedotettava jäsenvaltioille toimiluvissa tapahtuneista muutoksista. Seuraavassa esitetään keskeiset tiedot toimiluvasta, jonka kohdassa 2 nimetty viranomainen on myöntänyt. 1. Rautatieyrityksen nimi ja osoite Arriva Tog A/S Herstedvang 7C DK - 2620 Albertslund 2. Toimilupaviranomainen rautatieyrityksen sijoittautumisvaltiossa Jernbanetilsynet Vester Voldgade 123, 3. sal DK - 1552 København V 3. Päätöksen päivämäärä 31. lokakuuta 2002 Ensimmäinen myöntäminen >PIC FILE= "C_2002293FI.000302.TIF"> Peruuttaminen määräajaksi [square ] Peruuttaminen kokonaan [square ] Tarkistaminen [square ] 4. Luvan numero J. Nr. 301/2-2 5. Ehdot ja velvoitteet - 6. Huomautukset luvan myöntämisestä, peruuttamisesta määräajaksi tai kokonaan tai tarkistamisesta - 7. Muut huomiot - 8. Toimilupaviranomaisen yhteyshenkilö (nimi, puhelin- ja faksinumerot sekä sähköpostiosoite) Vibeke Richter , (45) 33 95 43 34 , (45) 33 14 18 35 , vir@jernbanetilsynet.dk
Luettelo jäsenvaltioiden ja EFTA-valtioiden (ETA-jäsenien) rakennusalan tuotteita koskevan jäsenvaltioiden lainsäädännön lähentämisestä annetun direktiivin (89/106/EEC) (ETA:n kannalta merkityksellinen teksti.)



Virallinen lehti nro C 282 , 19/11/2002 s. 0001 - 0094



Luettelo jäsenvaltioiden ja EFTA-valtioiden (ETA-jäsenien) rakennusalan tuotteita koskevan jäsenvaltioiden lainsäädännön lähentämisestä annetun direktiivin (89/106/EEC) mukaisesti nimeämistä ilmoitetuista tarkastuslaitoksista tunnusnumeroineen sekä tehtävineen, joita varten ne on ilmoitettu. Luettelo sisältää 1 päivään lokakuuta 2002 mennessä ilmoitetut tarkastuslaitokset Tämän päivän jälkeen ilmoitetut laitokset sekä luetteloon tehtävät lisäykset tai muutokset julkaistaan myöhemmin (ETA:n kannalta merkityksellinen teksti) (2002/C 282/01) MUKAISESTI ILMOITETUT TARKASTUSLAITOKSET 89/106/ETY RAKENNUSALAN TUOTTEET >TAULUKON PAIKKA>